CELEX: 62013TN0410
Language: mt
Date: 2013-08-06 00:00:00
Title: Kawża T-410/13: Rikors ippreżentat fis- 6 ta’ Awwissu 2013 — Bitiqi et vs Il-Kummissjoni et

9.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/33
            
         Rikors ippreżentat fis-6 ta’ Awwissu 2013 — Bitiqi et vs Il-Kummissjoni et
   (Kawża T-410/13)
   2013/C 325/55
   Lingwa tal-kawża: il-Franċiż
   
      Partijiet
   
   
      Rikorrenti: Burim Bitiqi (Londra, ir-Renju Unit); Arlinda Gjebrea (Prishtina, ir-Repubblika tal-Kosovo); Anna Gorska (Varsavja, il-Polonja); Agim Hajdini (Londra); Josefa Martínez Estéve (Valencia, Spanja); Denis Vasile Miron (Bukarest, ir-Rumanija); James Nicholls (Swindon, ir-Renju Unit); Zornitsa Popova Glodzhani (Varna, il-Bulgarija); Andrei Mihai Popovici (Bukarest); u Amaia San José Ortiz (Llodio, Spanja) (rappreżentanti: A. Coolen, J.-N. Louis, É. Marchal u D. Abreu Caldas, avukati)
   
      Konvenuti: Il-Kummissjoni Ewropea; Eulex Kosovo; u s-Servizz Ewropew għall-Azzjoni Esterna (SEAE)
   
      Talbiet tar-rikorrenti
   
   
               —
            
            
               taqta’ u tiddeċiedi,
               
                           —
                        
                        
                           li id-deċiżjonijiet tas-27 ta’ Mejju u tat-2 ta’ Lulju 2013 li ma jiġġedditx il-kuntratt tar-rikorrenti, huma annullati;
                        
                     
                           —
                        
                        
                           il-konvenuta hija kkundannata għall-ispejjeż.
                        
                     
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw ħames motivi.
   
               (1)
            
            
               L-ewwel motiv ibbażat fuq ksur tal-prinċipju ta’ konsultazzjoni mar-rappreżentanti tal-persunal, peress li l-persunal ġie informat bil-konsegwenzi tad-deċiżjoni ta’ ristrutturar tal-missjoni Eulex Kosovo biss wara li d-deċiżjoni ttieħdet u peress li l-ġerarkija opponiet għal konsultazzjoni ma’ rappreżentant sindakali.
            
         
               (2)
            
            
               It-tieni motiv ibbażat fuq ksur tal-protezzjoni tal-ħaddiema fil-kuntest ta’ tkeċċija kollettiva, sa fejn għandu jiġi applikat fir-rigward ta’ kull persuna mkeċċija d-dritt fis-seħħ fl-Istat Membru ta’ oriġini tagħhom liema fatt jimplika disparità kbira tar-regoli u tal-protezzjoni mogħtija.
            
         
               (3)
            
            
               It-tielet motiv ibbażat fuq abbuż ta’ dritt fl-użu suċċessiv ta’ kuntratti għal żmien determinat.
            
         
               (4)
            
            
               Ir-raba’ motiv ibbażat fuq ksur tal-prinċipju ta’ ugwaljanza fit-trattament u ta’ nondiskriminazzjoni bejn il-kategoriji ta’ ħaddiema “seconded” u “contracted”, sa fejn fir-realtà l-abolizzjoni ta’ pożizzjonijiet tikkonċerna esklużivament biss lil ħaddiema li jaqgħu taħt il-persunal “contracted”, peress li l-persunal “seconded” ġie offrut possibbiltajiet ta’ riallokazzjoni.
            
         
               (5)
            
            
               Il-ħames motiv, li jikkonċerna lil waħda mir-rikorrenti, ibbażat fuq ksur tal-Artikolu 8 tal-Karta Soċjali Ewropea, peress li r-rikorrenti ġiet informata bid-deċiżjoni kkontestata waqt li kienet tqila u fuq leave tal-maternità.